alexandrainst/scandi-wiki huggingface dataset:
Verktøyet fil

Fil er eit verktøy med rilla overflate ein kan bruka til å handsama overflater av metall, tre, stein, bein eller liknande gjennom filing.

Ei fil er som regel laga av spesielt hardt stål og forsynt med skaft. Ho kan ha ei eller fleire plane eller runde flater som har eit tett rutenett av skarpkanta furer. Fila kan vera flat, trekanta, firkanta, halvrund eller rund, alt etter bruksområde. Når ein dreg og trykkar fila mot overflaten av arbeidsstykket ein filer, blir fine spon skrapte av, og overflaten blir meir eller mindre jamn, alt etter kor grove eller fine tenner fila har. Ei særleg grov fil, som til dømes kan brukast i snikkar- og skomakaryrke, blir kalla rasp.

Kjelder

Sliping
Metallarbeidsverktøy
Trearbeidsverktøy
Sui generis

Sui generis (latin for ‘i sitt slag’) er ei  slekt eller ein klasse som består av berre ein art eller eksemplar. Omgrepet kan også brukast om det som er «noko for seg sjølv» eller «i sitt slag».

Kjelder

Latinske ord og uttrykk
Hestfjørður

Hestfjørður er ein fjord på Færøyane mellom Hestur og Streymoy. Han ligg 8 km vest for hovudstaden Tórshavn. Varierande og tidvis sterk straum, inkludert ujamn djupn i fjorden, gjer at havet i området ofte er ustabilt. Hestfjørður ligg mellom Hestur og Koltur på vestsida og Streymoy på austsida.

Kjelder 
<div class="references-small">
Denne artikkelen bygger på «Hestfjørður» frå ,  den 25. februar 2020.  
 

Fjordar på Færøyane
Bokmålsforbundet

Bokmålsforbundet er ein organisasjon som arbeider for at Noreg skal ha eitt skriftspråk, moderat bokmål. Organisasjonen vart etablert i Bergen den 21. februar 1990 der han også har hovudkontor. Organisasjonen har også eit avdelingskontor i Ålesund. Forbundet har rundt 1000 medlemmar, og gir ut nettavisa Mål for Norge.

Bokmålsforbundet held ved like og offentleggjer språkstatistikk basert på offisielle tal. Denne er tilgjengeleg på forbundet sin nettstad.

Initiativtakar og formann er Steinar Øksengård.

Opphav og språkpolitikk 
Opphavet til organisasjonen var at Øksengård meinte at eksisterande språkorganisasjonar ikkje var i stand til å fremje interessene til bokmålet.

Bokmålsforbundet meiner det norske talespråket skal utvikla seg fritt, utan innblanding frå politikk eller byråkrati. I skulesamanheng ynskjer dei å gjera skriftleg sidemål valfritt. Når det gjeld offentleg tilsette, meiner Bokmålsforbundet at dei fritt skal kunna velja mellom bokmål og nynorsk.

Forbundet er sterkt kritisk til at nynorsk har større del i offentleg forvalting enn tilslutnaden i folket tilseier, og er samstundes motstandar av ei tilnærming mellom dei to offisielle språkformene bokmål og nynorsk – gjerne kalla samnorsk.

Referansar 

Denne artikkelen bygger på «Bokmålsforbundet» frå ,  den 25. februar 2020.

Bakgrunnsstoff 
 Bokmålsforbundet

Skipingar i 1990
Norske språkorganisasjonar
Bokmål
Datafil

Datafil eller berre fil (av engelsk file, ‘arkivmappe’) er ei organisert samling av data handsama som ei eining. Dei kan innehalda dataprogram, data for slike program, tekst, bilde, lyd, musikk eller anna.

Sjå òg
Filsystem

Kjelder

Digitale data
Dataterminologi
Engelske ord og uttrykk
Filmjølk

Filmjølk eller fil er ei tradisjonell kulturmjølk som i Noreg tradisjonelt har vore ei form for tettemjølk. I Sverige er filmjölk eller fil i dag ei samlenemning for ulike typar kulturmjølk. Historisk har ordet fil vist til ulike typar syrna mjølk, til dømes filbunke, ein svært tjukk variant med puddingaktig konsistens som var vanleg i store delar av Finland og Sverige.

Filmjölk er blitt syrna av bakteriar frå slektene Streptococcus, Lactococcus (ei underguppe av Streptococcus) og Leuconostoc. Metabolismen til bakteriane gjev mjølka ein syrleg smak. Bakteriane gjer også at protein i mjølka, særleg kasein, koagulerer, slik at mjølka blir tjuktflytande.  Yoghurt kan minna om filmjölk, men bakteriekulturane er ulike. 

Tradisjonelt laga folk alltid si eiga filmjølk, gjennom å ta vare på litt av den gamla filen og tilsetja han til den nye slik at över bakteriefloraen blei overført. Bakteriekulturen kan også overførast gjennom å dyppa ein liten, rein tøybit (av bomull) i den gamle filen og derettter la han tørka. Seinare kan ein leggja han i mjølk og la henne stå over natta, så er filen klar til å brukast nesta morgon. Denne typen filmjølk kunne ha litt ulik karakter på ulike stader, og har gått under nemningar som långmjölk eller tjockmjölk.

Långmjölk
Långmjölk er ein tradisjonell svensk filmjølkvariant svært tjukk konsistens. Han er typisk for Norrland-landskapet. Meieritilverka långmjölk går under handelsnamnet långfil. Bakteriekulturen for å laga denne typen kulturmjølk liknar den til filmjølk, men han inneheld også Lactococcus lactis, som bind saman ihop karbhydrata i mjeolka til lange polysakkarid som gjev henne ein seig, «lang» konsistens. Långfil blir i dag laga av Norrmejerier, Arla og Gefleortens mejeri i Sverige.

Långmjölk får ein ved hjelp av blad frå tettegras eller soldogg for å byrja laga ny filmjølk.
Ein gnir innsida av syrningskaret med desse vekstdelane. Dei inneheld enzym som kan bryta ned protein i mjølka og gjera henne tjukk. I dag meiner somme at dette aldri har hatt stor tydinga for produktet, ettersom det alltid var bakteriar som gjorde hovuddelen av jobben.

Rettar med filmjølk
I Noreg kunne fil vera søndagskost som ein hadde med flatbrødsoll, fil eller tjukkmjølk servert med bitar av flatbrød og gjerne litt sukker.

I Sverige er filmjölk vanleg å ha til frukost, og blir vanlegvis ete i ein djup tallerken med hardt brød (knekkebrød eller tunnbröd) i bitar eller frukostblanding og/eller sukker, syltetøy eller noko anna søtt som balanserer den syrlege smaken. Ein kan også dryssa ingefær eller kanel over filmjölka.

Bryta (bruttu eller bruta) er ein norrlandsk rett laga av filmjölk eller vanleg mjølk og ljusugnsbröd (runnbröd) eller knekkebrød i bitar. Ein kunne laga variantar ved å blanda i syltetøy, eller eta retten med røykt flesk. I Norrland kan ein kalla retten filbryta eller filbruttu når han er laga med filmjölk.

Filbunke er filmjølk laga i små skåler som ein et direkte frå.  Tradisjonell filbunke skal ha eit gult, kremete fløytelag øvst..

Kjelder 

Denne artikkelen bygger på «Filmjölk» frå ,  den 26. februar 2020.  
 
Mjølkeprodukt
Syrna mat
Svensk mat
Bildsøe Nunatakker

Bildsøe Nunatakker er ei gruppe nunatakar som ligg i nordaust på Grønland, vest for Hertugen av Orléans Land. Under Alabamaekspedisjonen 1909–1912 fekk gruppa namn etter oppdagaren Jens Arnold Diderich Jensen Bildsøe (1849–1936).

Kjelder 

Denne artikkelen bygger på «Bildsøe Nunatakker» frå ,  den 26. februar 2020.  
 

Fjell på Grønland
Køyrefelt

Køyrefelt eller køyrefil er ein langsgåande del av ei køyrebane som er fråskild ved oppmerking, eller er breitt nok til trafikk med ei bilrekkje. Som regel køyrer køyretøya i eit køyrefelt i same retning.

Vegar kan ha ulike tal køyrefelt:
1-feltsveg har eitt køyrefelt og møteplassar for køyretøy med motgåande køyreretningar.
2-feltsveg har to køyrefelt, eit for kvar køyreretning. Mellom dei to felta er det gjerne markert ei senterlinje.
4-feltsveg har fire køyrefelt, typisk to for kvar køyreretning. Køyreretningane kan vera fråskilde av fysiske stengsel eller ei sperrelinje det ikkje er lov å kryssa. Køyrefelta i same retnng kan vera skilde av ei skillelinje.

Køyrefelt kan også ha særskilde reglar, som at dei berre kan brukast av kollektivtrafikk eller syklar, eller at dei skal brukast om ein vil køyra ein viss stad.

Galleri

Kjelder

Vegar
Barking i Suffolk

Barking er ein landsby og eit parish i Mid Suffolk i Suffolk i England. Han har kring 440 innbyggjarar.

Landsbyen ligg langs vegen i eit område kjent som Barking Tye, ut frå den store landsbykyrkja St Mary.

Kjelder 

Denne artikkelen bygger på «Barking, Suffolk» frå ,  den 26. februar 2020.

Bakgrunnsstoff
 Verna bygg i Suffolk ved britishlistedbuildings.co.uk

Landsbyar i Suffolk
Mid Suffolk
Kollafjørður

Kollafjørður er ein djup fjord på Færøyane og er også namnet på ei av bygdene som ligg ved fjorden. Han ligg på austsida av øya Streymoy. På sørsida av fjorden ligg bygda Signabøur og inn mot fjordbotnen ligg bygda Oyrareingir.

Geografi 

Kollafjørður vert ofte kalla for Færøyane si lengste bygd. Frå Signabø og til nord i Sund er det 8,5 km. Då er det 3 km lange strekket ved Kollfjardhardalur frå Hólmanum og fram til Hvilvt ikkje medrekna. Fjorden sjølv, som bygda ber namnet etter, er 4,5 km inn frå Hólma og ut til Kjalnestanga. Graslandet rundt er mat for omkring 1500 sauer. 

På nordsida ligg bygda Kollafjørður. Nordanfor Kjalnes ut mot Tangafirði, så vert bygda kalla Norðuri í Sundum. Kollafjørður er rekna for å vera i Norðurstreymoy, men han høyrer nå til Tórshavnar kommuna. Bygda Kollafjørður er på den nordre sida av Kollafirði.

Idrett 

I Kollafjørður er dei ei idrettsforeining kalla Kollafjarðar Ítróttarfelag, forkorta KÍF. KÍF held på med handball, fotball og kapproing.

Kvart tredje år er det landsmeisterskap i kapproing i Kollafjørður, kalla Sundalagsstevna.

Kjelder 

Denne artikkelen bygger på «Kollafjørður» frå ,  den 26. februar 2020.

Bakgrunnsstoff 

 Torshavn.fo

Busetnader på Færøyane
Fjordar på Færøyane
Welcome Back, My Friends, to the Show That Never Ends ~ Ladies and Gentlemen

Welcome Back, My Friends, to the Show That Never Ends ~ Ladies and Gentlemen er det andre konsertalbum til det engelske progressiv rock-bandet Emerson, Lake & Palmer, gjeve ut som eit tredobbelt album i august 1974 på Manticore Records. Det vart spelt inn i februar 1974 på Anaheim Convention Center i Anaheim i California under verdsturneen deira i 1973-1974 etter det fjerde studioalbumet deira, Brain Salad Surgery (1973).

Albumet vart ein salssuksess og nådde fjerdeplassen på Billboard 200, den høgaste plasseringa bandet klarte i USA. I Storbritannia nådde albumet sjetteplassen. Det selde til gullplate i USA. Etter dette albumet tok Emerson, Lake & Palmer ein lengre pause frå låtskriving og innspeling.

Innhald

Vinyl

CD-utgåve

Medverkande
Emerson, Lake & Palmer
Keith Emerson – klaverinstrument
Greg Lake – bass, gitar, vokal
Carl Palmer – trommer, perkusjon

Produksjon
Greg Lake – producer
Andy Hendriksen – lydteknikar
Peter Granet – lydteknikar
Michael Ross – plateomslag and design
Carl Dun – fotografi

Salstrofé

Kjelder

Denne artikkelen bygger på «Welcome Back, My Friends, to the Show That Never Ends ~ Ladies and Gentlemen» frå ,  den 26. februar 2020. 
 oppgav desse kjeldene:

Album produserte av Greg Lake
Emerson, Lake & Palmer-album
Konsertalbum frå 1974
Rhino Records-album
Manticore Records-album
Verdscupen i alpine greiner 1996/Menn

Verdscupen i alpine greiner for menn i 1996-sesongen tok til 12. november 1995 i Tignes i Frankrike og vart avslutta 10. mars 1995 i Øyer i Noreg. Turneringa omfatta 33 renn og 35 tevlingar. Tevlingane fordelte seg på 9 slalåmrenn, 9 storslalåmrenn, 6 super-g-renn, 9 utforrenn og 2 kombinasjonstevlingar, dei siste baserte på allereie avvikla enkeltrenn i slalåm og utfor.

Lasse Kjus vart den andre nordmannen som vann den største FIS-premien, då han med klar margin sigra i den årlege Verdscupen i alpine greiner. Günther Mader frå Austerrike forsvarte andreplassen sin frå året før, medan sveitsaren  Michael von Grünigen kom på tredjeplass.

Samanlagt

Slalåm

Storslalåm

Super-g

Utfor

Kombinasjon

Kjelder

Denne artikkelen bygger på «Alpiner Skiweltcup 1995/96» frå ,  den 27. februar 2020.  
 

Alpine greiner
Sport i 1996
Kristian Solvang

Kristian Solvang () er ein norsk filolog, pedagog og sakprosaforfattar.

Utdanning 
Han gjekk på fireårig allmenn- lærarutdanning i Volda frå 1961 til 1965. I 1969 avslutta han Cand.mag.-graden med faga tysk og nordisk ved NTNU i Trondheim og tok mastergrad i nordisk i 1986 ved det same universitetet. Mastergradsoppgåva var i stadnamnvitskap og heiter «Stadnamn på Blakset og Fjella».

Arbeid 
Solvang var lektor ved Sunnfjord folkehøgskule i Førde i 19 år, frå 1972 til 1991. Seinare arbeidde han i 10 år ved dei vidaregåande skulane i Førde, Dale i Sunnfjord og Stryn. 

Frå 1997 til 2009 var han utanlandslektor ved nordisk institutt ved Universität Wien og Vilnius Universitet.

I 1990-åra arbeidde han på deltid med vitskapleg handsaming av stadnamn for Fylkesarkivet i Sogn og Fjordane. Då handsama han stadnamn for Vågsøy, Selje og Hornindal. Frå 2010 var han igjen engasjert på deltid med vitskapleg handsaming av stadnamn frå kommunane Stryn og Luster. Til saman har Kristian Solvang handsama ca. 51 000 stadnamn vitskapleg for Fylkesarkivet.

I tidsrommet 2014-2018 skreiv han 120 korte artiklar om lokale stadnamn i lokalavisa «Fjordingen» i Stryn.

Frå 2015 til 2017 hadde han korte stadnamninnslag i lokalradioen NRK Sogn og Fjordane. I 2018 gav han ut boka «Frå Sumobrytaren til Bokkjesteinen, stadnamn frå Stryn og heile fylket» på eige forlag.

I 2019 skreiv han 50 illustrerte nettartiklar om opphavet til stadnamn til Kulturhistorisk leksikon hjå fylkesarkivet. Dette var eit prosjekt som blei støtta av Kulturrådet.

I dag skriv han fortsatt for Fjordingen og deltek i vegnamn-arbeidet i regi av Stryn kommune.

Bibliografi 

 2019: femti illustrerte nettartiklar om opphavet til stadnamn i Fylkesarkivet i Sogn og Fjordane sitt leksikon Kulturhistorisk leksikon på www.fylkesarkivet.no
 2018:  Frå Sumobrytaren til Bokkjesteinen: stadnamn frå Stryn og heile fylket. Eige forlag.
 2014-2018: 120 korte artiklar om lokale stadnamn i avisa Fjordingen.
 1986: Stadnamn på Blakset og Fjella. Eige forlag, mastergradsoppgåve.

I tidsskrift - eit utval 
 Lokalhistoriske artiklar Sogn og Fjordane

Kjelder 

Norske forfattarar
Folk frå Stryn
Forfattarar frå Stryn
Norske sakprosaforfattarar
Trikotasje

Trikotasje er strikka klede. Omgrepet blir brukt om industrielt produserte klede, og trikotasjeindustrien er ein del av tekstilindustrien. 

Norsk trikotasjeindustri vart etablert relativt seint i den tekstilindustrielle utviklinga – dei første trikotasjefabrikkane var O. A. Devold i Langevåg i Møre og Romsdal, Salhus Tricotagefabrik i Bergen, C. N. Lauritzens Trikotfabrik i Oslo og Dale Fabrikker i Vaksdal. Desse vart etablerte frå 1850-talet, noko seinare enn den bomullsbaserte tekstilindustrien langs Akerselva.

Trikotasjeindustrien fekk råstoffa sine frå ullvarefabrikkane rundt om i landet, men bomull frå USA og andre land vart òg brukt til å produsere trikotasjeprodukt. 

I dagens norske trikotasjeindustri finst det enno ein del merkevarer som produserer i Noreg, først og fremst Dale of Norway, men også tekstilfabrikken Janus og  Oleana produserer og sel plagg i Noreg i dag.

Galleri

Sjå òg
 Tekstilindustri

Referansar

Denne artikkelen bygger på «Trikotasje» frå ,  den 27. februar 2020.

Bakgrunnsstoff

 Omtale av norske tekstilbedrifter – norsk museumsnettverk for industrihistorie.
Tekstilindustri
Norsk industri
Gróthúsvatn

Gróthúsvatn er eit vatn på øya Sandoy på Færøyane, rett vestanfor Sandsbygd. Vatnet er Færøyane sitt tiande største vatn og har ein storleik på 0,2 km². Det ligg tett ved havet, berre ein smal landtange ligg mellom vatnet og havet. Ein veg fører etter denne landtangen ved vatnet, frå Sandur til Søltuvíkur.

Kjelder 

Denne artikkelen bygger på «Gróthúsvatn» frå ,  den 27. februar 2020.

Sjå òg 

Vatn på Færøyane

Vatn på Færøyane
Sandoy
Works Volume 2

Works Volume 2 er det sjette studioalbumet av Emerson, Lake & Palmer, gjeve ut i 1977. I motsetnad til Works Volume 1 (som bestod av tre solosider og ei bandside), var Works Volume 2 eit enkelt album og tilsynelatande eit samlealbum av spor som var til overs frå tidlegare albuminnspelingar. Mange avskreiv albumet for den tilsynelatande mangelen på fokus, medan andre meinte det synte ei anna side av bandet med blues, bluegrass og jazz som dominerande sjangrar på plata. 

Den ommastra utgåva frå 2017 er ei dobbeltplate med heile Works Live, ei forlenga utgåve av albumet Emerson, Lake & Palmer in Concert.

Songar
«When the Apple Blossoms Bloom...», «Tiger in a Spotlight» og «Brain Salad Surgery» var blitt spelt inn i 1973 under innspelinga av Brain Salad Surgery, men kom ikkje med på albumet den gongen. Keith Emerson sin versjon av «Honky Tonk Train Blues» kom ut på singel i 1976 og nådde 21. plassen på den britiske poplista.

Volume 2 inneheldt òg ein enkel versjon av Greg Lake sin «I Believe in Father Christmas». Ein orkesterversjon av songen var tidlegare blitt gjeven ut som ein solosingel av Lake i Storbritannia i 1975 og vart ein standard julesong der.

Mottaking

Albumet selde ikkje like godt som dei førre albuma deira og nådde 20. plassen i Storbritannia og 37. plassen i USA. Tre av spora frå albumet vart gjevne ut som singlar: «Tiger in a Spotlight», «Maple Leaf Rag» og «Watching Over You».

I ei melding av Robert Christgau i The Village Voice sa han spøkefullt at det var «nyhende» når «den mest overdrive 'progressive' gruppa i verda» lagar eit album som er «mindre pretensiøs enn tittelen», men sette spørsmålsteikn ved om det kunne kallast «rock and roll». I ei seinare melding skreiv David Ross Smith i AllMusic at albumet var «særs undervurdert» og at albumet «bortsett frå korte stunder der det glepp, er det ikkje ein einaste svak melodi på denne samlinga.»

Dei to Works-albuma vart marknadsførte med turnear i Nord-Amerika frå mai 1977 til februar 1978 over 120 konsertar. Somme av dei tidlege konsertane i 1977 vart framførte med eit handplukka orkester og kor, men ideen vart skrinlagd etter 18 konsertar fordi det vart for dyrt. Den siste konserten med orkester og kor fann stad 26. august 1977 i Olympic Stadium i Montreal føre eit publikum på kring 78 000 menneske, det største Emerson, Lake & Palmer spelte for som soloartist. I følgje Lake hadde bandet tapt kring tre millionar amerikanske dollar på turneen. Lake and Palmer gav Emerson skulda, sidan det var hans ide om å ta med seg eit orkester.

Innhald

Medverkande

Emerson, Lake & Palmer

Keith Emerson - klaverinstrument, piano, orgel, synthesizerar, trekkspel
Greg Lake - vokal, gitar, bassgitar
Carl Palmer - trommer, perkusjon

Gjestemusikarar

Ron Aspery - saksofon på «Bullfrog» (ikkje oppført)
Colin Hodgkinson - bassgitar på «Bullfrog» (ikkje oppført)
Graham Smith - munnspel på «Watching Over You»

Kjelder

Denne artikkelen bygger på «Works Volume 2» frå ,  den 27. februar 2020. 
 oppgav desse kjeldene:

Emerson, Lake & Palmer-album
Musikkalbum frå 1978
Album produserte av Greg Lake
Atlantic Records-album
Shout! Factory-album
Love Beach

Love Beach er det sjuande studioalbumet til det engelske progressiv rock-bandet Emerson, Lake & Palmer. Albumet kom ut i november 1978 på Atlantic Records som det siste studioalbumet deira før dei vart oppløyste året etter. Mot slutten av den nordamerikanske turneen deira i 1977-1978 hadde forholdet deira byrja å surne, men gruppa hadde kontrakt om å spele inn minst eitt album til. Dei drog til Nassau i Bahamas i skatteeksil for å spele inn Love Beach med tekstforfattaren Peter Sinfield som er oppført som medlåtskrivar på alle spora. Etter at Greg Lake og Carl Palmer var ferdige med sine delar, forlet dei øya og let Keith Emerson gjere ferdig albumet på eiga hand. 

Albumet fekk negativ omtale då det kom ut. Det nådde 48. plassen på UK Albums Chart og 55. plassen på den amerikanske Billboard 200, der det selde til gullplate i januar 1979 for 500 000 selde eksemplar. Det vart gjeve ut ein singel frå albumet i Storbritannia, Lake og Sinfield sin «All I Want is You». Det vart ingen turné etter albumet og tidleg i 1979 var Emerson, Lake & Palmer oppløyst.

Innhald

Medverkande
Emerson, Lake & Palmer
Keith Emerson – klaverinstrument
Greg Lake – vokal, gitarar, bass, munnspel
Carl Palmer – trommer, perkusjon

Andre medverkande
Peter Sinfield – tekstar

Produksjon
Keith Emerson – produsent
Jack Nuber – lydteknikar
Karl Pitterson - lydteknikar

Kjelder

Denne artikkelen bygger på «Love Beach» frå ,  den 27. februar 2020. 
 oppgav desse kjeldene: 

Musikkalbum frå 1978
Emerson, Lake & Palmer-album
Album produserte av Keith Emerson
Atlantic Records-album
Emerson, Lake & Palmer in Concert

Emerson, Lake and Palmer in Concert er eit konsertalbum av Emerson, Lake & Palmer (ELP), spelt inn 26. august 1977 på Olympic Stadium i  Montreal i Canada. Albumet kom ut på Atlantic Records i november 1979, etter at ELP var oppløyst. Det vart seinare gjeve ut på ny som Works Live i 1993. Somme av songane var ikkje frå Montrealkonserten, men frå andre konsertar på same turneen, som «Peter Gunn» og «Tiger in a Spotlight».

Innhald

In Concert

Works Live

Medverkande

Keith Emerson – klaverinstrument, miksing
Greg Lake – vokal, bass, gitar
Carl Palmer – trommer, perkusjon
 Eit 70-mann stort orkester på spor 4, 6, 7 og 8 på In Concert, og spor 4, 8, 9 på plate ein og heile plate to av Works Live.

Andre
Godfrey Salmon – dirigent
Michael Leveillee – lydteknikar
Neil Preston – foto på innsida av omslaget
Francois Rivard – fotografi på framsida
Bob Defrin – kunstnarisk leiar

Kjelder

Denne artikkelen bygger på «Emerson, Lake & Palmer in Concert» frå ,  den 27. februar 2020. 
 oppgav desse kjeldene:

Album produserte av Greg Lake
In Concert
Konsertalbum frå 1979
Atlantic Records-album
Black Moon av Emerson, Lake & Palmer

Black Moon er det åttande studioalbumet til progressiv rock-bandet Emerson, Lake & Palmer, gjeve ut i 1992, fjorten år etter det førre albumet. 

Songen «Affairs of the Heart» vart skriven sommaren 1998 under innspelingar av Lake med Geoff Downes under eit prosjekt kalla Ride the Tiger.

Albmet fekk middels omtale. AllMusic sa om albumet «Det første originale studioalbumet til trioen på eit dusin år lid av at røysta til Lake uungåeleg er blitt eldre og mørkare, og ein mangel på verkeleg slagkraft».

Innhald

Medverkande
Keith Emerson - klaverinstrument, Yamaha GX-1, Steinway-flygel
Greg Lake - vokal, bassgitar, gitar, munnspel på «Paper Blood» 
Carl Palmer - trommer, perkusjon

Produksjon
Produsent: Mark Mancina
Lydteknikarar: Steve Kempster, Stephen Marcussen, David Mitchell
Assisterande lydteknikarar: Anthony Danbury, Gil Morales, Marnie Riley, Brett Swain, Charlie Watts
Miksing: Steve Kempster, David Mitchell
Mastering: Stephen Marcussen
Digital redigering: Jay Rifkin
Programmering: Tim Heintz, Gary Hodgson, Ian Morrow, John Van Tongeren
Klaverteknikar: Willie Alexander
Vokalarrangement: Mark Holding

Salslister
Album - Billboard (Nord-Amerika)

Singlar
 Black Moon / A Blade Of Grass / Black Moon (albumversjon)
 Affairs Of The Heart / Better Days / A Blade Of Grass / Black Moon (radioversjon)
 Affairs Of The Heart / Black Moon (radioversjon) / Fanfare For The Common Man (spesialutgåva) / Jerusalem

Kjelder

Denne artikkelen bygger på «Black Moon (album)» frå ,  den 27. februar 2020. 
 oppgav desse kjeldene:

Emerson, Lake & Palmer-album
Musikkalbum frå 1992
Album produserte av Mark Mancina